Seiyukai
Seiyukai var et liberalt japansk politisk parti, der eksisterede fra 1900 til 1940. Det var grundlagt af Ito Hirobumi.
Partiet arbejdede for en generel udvikling af landet, gerne anført af vækst i de offentlige udgifter. Seiyukai havde i flere omgange regeringsmagten. I begyndelsen af 1930'erne støttede partiet admiralernes kritik af politikernes indgriben i flådens affærer. Det førte til interne splittelser, og i 1940 opløstes partiet. Dets arvtagere samledes ved dannelsen af LDP i 1955.